**LIQUI MOLY nousi moottoripyörämaailman huipulle**

Euroopan suurimman moottoripyörälehden lukijat valitsivat LIQUI MOLYn vuoden 2019 parhaaksi voiteluainemerkiksi

**Maaliskuu 2019 – Kakkosesta tuli viimeinkin ykkönen. Motorrad-lehden lukijat nostivat LIQUI MOLYn ensimmäistä kertaa korkeimmalle korokkeelle. Euroopan suurimman moottoripyörälehden lukijat valitsivat LIQUI MOLYn vuoden 2019 parhaaksi merkiksi öljyjen ja voiteluaineiden kategoriassa. "Tätä sietää tosiaankin juhlia", iloitsee toimitusjohtaja Ernst Prost, joka vastaanotti palkinnon henkilökohtaisesti.**

Edellisvuosina LIQUI MOLY on sijoittunut säännöllisesti kakkoseksi Euroopan suurimman moottoripyörälehden lukijaäänestyksissä. Viime vuonna ero voittajaan Castroliin oli hiuksenhieno. Nyt valta on vaihtunut. Eikä maalikameraakaan tarvittu, vaan voitto oli yllättävän selvä: LIQUI MOLYn tulos oli 64,9 prosenttia ja kakkosen 60,8 prosenttia äänestyksessä, jossa voitiin nimetä useampi suosikki.

Toimitusjohtaja Ernst Prostin mukaan parhaan merkin tittelin saavuttaminen on tulosta vuosien työstä moottoripyörille tarkoitetun tuotevalikoiman kehityksen parissa. "Uudistimme moottoripyörätuotteidemme valikoiman täysin viisi vuotta sitten. Lisäsimme samalla tuotteiden määrää ja investoimme suuresti moottoripyöräurheiluun. Samaa teemme yhä vieläkin. Nyt nämä ponnistelut ovat alkaneet kantaa hedelmää." Yritys mainostaa suuresti kuuluisimman moottoripyöräsarjan MotoGP:n radanvarsimainoksissa. LIQUI MOLY on vuodesta 2015 lähtien ollut Moto2- ja Moto3-luokkien yksinoikeutettu voiteluainetoimittaja. Kaikki tiimit käyttävät Motorbike 4T Synth 5W-40 Race -moottoriöljyä. Moottoriurheilun maailmassa harvinaista on se, että kyseinen moottoriöljy ei ole erityisesti tähän tarkoitukseen kehitetty voiteluaine, vaan moottoriöljy on niin ainutlaatuisen hyvä, että se toimii niin kadulla kuin radallakin – ja joka ainoa kisaviikonloppu yli 60 moottoripyörässä. "Lisäksi teemme yhteistyötä Moto2-sarjassa kilpailevan IntactGP-tallin kanssa ja olemme astuneet yhdessä Yamaha-tehdastallin kanssa ensimmäistä kertaa superbiken MM-sarjaan.

Tämä kaikki tuo mukanaan muutakin kuin upeita kuvia. LIQUI MOLY on saavuttanut nyt maailmanlaajuisen maineen moottoripyörille tarkoitettujen kemiallisten tuotteiden valmistajana, ja se maksaa itsensä takaisin. "Olemmehan lähes nelinkertaistaneet moottoripyörille tarkoitettujen tuotteidemme liikevaihdon viimeisten viiden vuoden aikana", Ernst Prost sanoo.

Vuoden 2019 parhaan merkin tittelin saavuttaminen Motorrad-lehden äänestyksessä on toimitusjohtajalle kirsikka kakun päällä. "Best Brand -logo on ylimääräinen myyntiargumentti Made in Germanyn ohella." Vaikka LIQUI MOLYssa ollaan todella iloisia voitosta, juhlimiselle ei ole paljon aikaa. Se tiedetään autoalalta saadun kokemuksen perusteella. Siellä tuotemerkki on ollut jo lähes vuosikymmenen ajan jatkuvasti rakastetuin ja paras öljymerkki. "Ykköspaikan saavuttaminen on yksi asia, aseman puolustaminen vuosi toisensa jälkeen toinen", Ernst Prost sanoo.

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 545 miljoonaa euroa vuonna 2018.

**Lisätietoja:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de